CELEX: 62018CN0183
Language: sk
Date: 2018-03-09 00:00:00
Title: Vec C-183/18: Návrh na začatie prejudiciálneho konania, ktorý podal Sąd Rejonowy Gdańsk-Południe w Gdańsku (Poľsko) 9. marca 2018 – Centraal Justitieel Incassobureau, Ministerie van Veiligheid en Justitie (CJIB)/BGŻ BNP Paribas S.A. so sídlom v Gdansku

201806080501931642018/C 221/061832018CJC22120180625SK01SKINFO_JUDICIAL201803095622Vec C-183/18: Návrh na začatie prejudiciálneho konania, ktorý podal Sąd Rejonowy Gdańsk-Południe w Gdańsku (Poľsko) 9. marca 2018 – Centraal Justitieel Incassobureau, Ministerie van Veiligheid en Justitie (CJIB)/BGŻ BNP Paribas S.A. so sídlom v Gdansku
 ---documentbreak--- C2212018SK520120180309SK00065262Návrh na začatie prejudiciálneho konania, ktorý podal Sąd Rejonowy Gdańsk-Południe w Gdańsku (Poľsko) 9. marca 2018 – Centraal Justitieel Incassobureau, Ministerie van Veiligheid en Justitie (CJIB)/BGŻ BNP Paribas S.A. so sídlom v Gdansku
   (Vec C-183/18)2018/C 221/06Jazyk konania: poľština
      Vnútroštátny súd, ktorý podal návrh na začatie prejudiciálneho konania
   
   Sąd Rejonowy Gdańsk-Południe w Gdańsku
   
      Účastníci konania pred vnútroštátnym súdom
   
   
      Navrhovateľ: Centraal Justitieel Incassobureau, Ministerie van Veiligheid en Justitie (CJIB)
   
      Odporca: BGŻ BNP Paribas S.A. so sídlom v Gdansku
   
      Prejudiciálne otázky
   
   
            1.
         
         
            Majú sa článok 1 písm. a), článok 9 ods. 3 a článok 20 ods. 1 a 2 písm. b) rámcového rozhodnutia Rady 2005/214/SVV o uplatňovaní zásady vzájomného uznávania na peňažné sankcie (
                  1
               ) vykladať v tom zmysle, že rozhodnutie zaslané s cieľom jeho vykonania, ktorým bola uložená peňažná sankcia právnickej osobe, musí byť vykonané vo vykonávajúcom štáte aj v tom prípade, keď vnútroštátne ustanovenia, ktoré toto rámcové rozhodnutie preberajú, nestanovujú možnosť vykonať peňažnú sankciu uloženú právnickej osobe?
         
      
            2.
         
         
            Ak bude odpoveď na prvú otázku kladná: Má sa výraz „právnická osoba“ v článku 1 písm. a) a článku 9 ods. 3 rámcového rozhodnutia 2005/214/SVV vykladať v súlade
            
                     a)
                  
                  
                     s predpismi štátu pôvodu [článok 1 písm. c)];
                  
               
                     b)
                  
                  
                     s predpismi vykonávajúceho štátu [článok 1 písm. d)] alebo
                  
               
                     c)
                  
                  
                     ako autonómny pojem práva Únie
                  
               s tým dôsledkom, že zahŕňa aj pobočku právnickej osoby bez ohľadu na skutočnosť, že pobočka právnickej osoby vo vykonávajúcom štáte nemá právnu subjektivitu?
         
      (
         1
      )	Ú. v. EÚ L 76, 2005, s. 16.